  Майя Бывальцева Кияса ёросысь Подгорной школаын «Большой ремонт» элькун программа улсын вань укнооссэ вошъязы. Со сярысь ёрослэн тӧроез Сергей Мерзляков «ВКонтакте» мерлыко вотэсысь бамаз ивортӥз. Бадӟым уж ортчытэмын – оглом 134 укноосты, 9 пырон ӧсъёсты воштӥзы. Элькунлэн коньдэтысьтыз со понна 2,7 миллион манет висъязы. Выль дышетскон аре выльдэм школае 155 дышетскисьёс мынозы Сергей Мерзляков, Кияса ёрослэн тӧроезСергей Мерзляковлэн ивортэмезъя, 2019-2020 аръёсы элькун программа улсын Кияса ёросын ньыль школаосты, одӥг нылпи садэз, одӥг Лулчеберет юртэз тупатъязы. Ужъёсты оглом 25 миллион 300 сюрс манет тыр быдэстӥзы. Тодэ вайытом, Воткаын «Большой ремонт» ӵектос улсын 25 школаосты но нылпи садъёсты тупатъяны кутскизы. Тегъёс: Удмуртия школаос тупатъянужъёс лэсьтськон Кияса 100ар  